Suomalaisena Virossa: Hiiumaa on hieno paikka
Helmersen on siis geologi, joka nämä jääkauden liikuttelemat siirtolohkareet alun alkaen löysi. Kyse on yhdestä tai kahdesta valtavasta siirtolohkareesta, jotka jään painosta ovat hajonneet useaksi pienemmäksi lohkareeksi. Nämä kivet ovatkin kuin puzzlen palat, jotka jättiläinen voisi joskus koota yhteen. Kiehtovaa.
Seuraava kohteemme on saaren 'pääkaupunki' Kärdla. Siellä käymme turismi-infossa, joka on saaren symboleita. Se näet sijaitsee vanhassa paloasemassa:
Turismi-infossa tapaamme hyvin innostuneen asiakaspalvelijan ja saamme tukun esitteitä ja karttoja ja vinkkejä, minne suunnata. Lähdemme siis reippain mielin eteenpäin, ensin Ristimäelle ja sieltä kohti Lehtman satamaa, joka sijaitsee saaren pohjoispuolella.
Ristimäki on yksi saaren upeimpia ja koskettavimpia nähtävyyksiä. Harmi että kuvat eivät tee paikalle oikeutta.
Kyse on tien poskessa sijaitsevasta, metsään jatkuvasta ristien viidakosta. Puuristejä, kiviristejä, kaikenlaisia luonnonmateriaalista tehtyjä ristejä. Ristin pystyttämisen sanotaan tuottavan onnea. Toiset pystyttävät ristit Hiiumaalta karkoitettujen ruotsinkielisten muistoksi. Toiset pystyttävät ristit vanhan legendan kunniaksi - sanotaan, että joka tänne pystyttää luonnonmateriaaleista ristin saa osakseen onnea. Ja yksinäisille sanotaan ristin pystyttämisen tuovan puolison.
Tunnisteet: Hiiumaa, Matkailu Virossa, valokuvat
Kannattaa lukea Reigin pappi, niin kuin muutakin Kallasta! Kallaksen proosa on oikeastaan jo aika lähellä runoutta.
Kävittekö Kärdlassa tuossa turisti-info/paloaseman tornissa? Me koetimme viime kesänä käydä, mutta emme päässeet, vaikka infon ihminen väitti, että kyllä siellä pitäisi palokunnan vapaaehtoisia olla päivystämässä. Ketään ei näkynyt, mutta vahva vanhan viinan haju tuntui :D
Eipä käyty paloaseman tornissa, ei tullut edes mieleen, että sinne torniin voisi kiivetä.
Reigin papin voisinkin lukea, jos sen jostain saisin käsiini. Itse asiassa voisin kuvitella olevani juuri nyt juuri sopivassa mielentilassa Aino Kallaksen proosalle.